Številka: 1100-0031/2024-4 (310)

Datum: 19. 3. 2024

Mestna občina Novo mesto na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS) in sedmega odstavka 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) objavlja prosto strokovno-tehnično delovno mesto, za zaposlitev za določen čas, za čas opravljanja pripravništva

**KOORDINATOR VII/1 - PRIPRAVNIK**

**v Kabinetu župana**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolska strokovna izobrazba (prejšnja) ali najmanj visokošolska strokovna izobrazba (prva bolonjska stopnja) ali najmanj visokošolska univerzitetna izobrazba (prva bolonjska stopnja).

Opis del in naloge:

- uvajanje in seznanitev z akti občine in delovanjem občinske uprave

- pomoč pri nalogah s področja odnosov z mediji,

- sodelovanje pri oblikovanju in urejanje spletnega portala občine,

- sodelovanje pri urednikovanju družbenih omrežij občin,

- skrb za informiranje javnosti z uporabo vseh komunikacijskih kanalov,

- pomoč pri organizaciji in izvajanju protokolarnih opravil,

- pomoč pri organizaciji in izvajanju programa mednarodnega in medobčinskega sodelovanja,

- pomoč pri izvajanju programa prireditev ob občinskem prazniku ter spominskih dnevih občine ter sodelovanje z drugimi organizatorji pri pripravi programov ob raznih javnih prireditvah,

- podpora pri izvajanju nalog s področja promocije občine,

- izvajanje strokovnih in organizacijskih nalog za kabinet župana,

- izvajanje administrativnih nalog za kabinet župana,

- izvajanje predpisanega pisarniškega poslovanja,

- opravljanje drugih nalog pod vodstvom mentorja.

Prijava mora biti **oddana na predpisanem obrazcu**, ki je sestavni del javne objave in mora vsebovati:

1. izpolnjevanje pogoja glede zahtevane izobrazbe, iz katere mora biti razvidna raven in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Z izbranim kandidatom bo sklenjena pogodba o zaposlitvi za določen čas 8 mesecev, za čas opravljanja pripravništva, s polnim delovnim časom 40 ur na teden. Izbrani kandidat bo delo opravljal v poslovnih prostorih Mestne občine Novo mesto, Seidlova c. 1, 8000 Novo mesto oziroma v drugih uradnih prostorih, kjer organ opravlja svoje naloge.

Kandidat vloži prijavo v pisni obliki **(na priloženem obrazcu Vloga za zaposlitev)**, ki jo pošlje na elektronski naslov: mestna.obcina@novomesto.si in sicer **v roku 8 dni po objavi** na spletni strani mestu Mestne občine Novo mesto (<https://www.novomesto.si/postopki/uradne-objave/>) in Zavodu Republike Slovenije za zaposlovanje, pri čemer veljavnost prijave ni pogojena z elektronskim podpisom. V kolikor kandidat nima možnosti oddaje elektronske vloge jo lahko pošlje na naslov: Mestna občina Novo mesto, Urad za finance in splošne zadeve, Seidlova c. 1, 8000 Novo mesto.

Kandidati bodo o izbiri/neizbiri pisno obveščeni.

Informacije o izvedbi javne objave daje Silva Vovko, tel. št. 07/39 39 220, informacije o delovnem področju pa Monika Gabrič Simon, tel. št. 07/39 39 341.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

**mag. Gregor Macedoni**

**ŽUPAN**

**Mestne občine Novo mesto**

Priloga:

* Obrazec »Vloga za zaposlitev«